बॉलीवुड की फैशन क़्वीन सोनम कपूर इन दिनों अपनी फिल्म ‘पैडमैन’ को लेकर लगातार चर्चा में बनी हुई है. उनका कहना है कि, पहली बार पीरियड आने पर वह बेहद खुश हुई थीं. ‘पैडमैन’ के प्रमोशन के दौरान सोनम ने अपने बयान में कहा कि, “मैं तब 15 साल की थी जब मुझे पहली बार पीरियड हुए जबकि मेरी सभी दोस्तों को ये पहले ही हो गए थे. मैं इस बात से काफी दुखी थी कि मुझे पीरियड नहीं हो रहे हैं. इसलिए जब मुझे पहली बार पीरियड हुए तब मैं काफी हल्का महसूस कर रही थी क्योंकि मैं अपने पेरेंट्स से लगातार ये कहती रहती थी कि मुझे कोई दिक्कत है मुझे अभी तक मेरे पीरियड नहीं हो रहे हैं. इसलिए ये जब मुझे हुआ तब मैं बहुत खुश थी.